**Cu privire la acordarea ajutorului umanitar Ucrainei**

**------------------------------------------------------------**

În temeiul art. 3 alin. (1) lit. a), art. 10 alin. (1) și alin. (3), art. 16 alin. (1) și alin. (4) din Legea nr. 104/2020 cu privire la rezervele de stat și de mobilizare (Monitorul Oficial al Republicii Moldova, 2020, nr. 178 -179, art. 332), cu modificările ulterioare și art. 36 alin. (1) lit. a) din Legea finanțelor publice și responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare, Guvernul HOTĂRĂȘTE:

**1.** Se aprobă eliberarea unor bunuri materiale din rezervele de stat și de mobilizare pentru acordarea ajutorului umanitar Ucrainei.

**2.** Agenția Rezerve Materiale din subordinea Ministerului Afacerilor Interne va elibera din rezervele de stat și de mobilizare, cu titlu de deblocare, Inspectoratului General pentru Situații de Urgență, bunuri materiale în sumă de 4 907, 3 mii lei, conform anexei.

**3.** Inspectoratul General pentru Situaţii de Urgenţă din subordinea Ministerului Afacerilor Interne va asigura recepţionarea, formarea şi transportarea, conform destinației, a bunurilor materiale eliberate din rezervele de stat și de mobilizare.

4. Ministerul Finanțelor, în comun cu Ministerul Afacerilor Interne, prin intermediul Serviciului Vamal și al Inspectoratului General al Poliției de Frontieră, vor asigura îndeplinirea operativă a formalităților de trecere peste frontieră a bunurilor transportate.

5. Se alocă, din fondul de rezervă al Guvernului, Ministerului Afacerilor Interne mijloace financiare, după cum urmează:

1) 101, 51 mii lei, pentru acoperirea cheltuielilor de transport ale Inspectoratului General pentru Situații de Urgență, suportate în scopul transportării ajutorului umanitar Ucrainei;

2) 4 907, 3 mii lei, pentru completarea rezervelor de stat și de mobilizare cu bunuri materiale.

6. Ministerul Finanțelor va efectua plata mijloacelor financiare în baza documentelor prezentate de către autoritatea beneficiară de mijloacele financiare alocate prin prezenta hotărâre, în conformitate cu prevederile punctului 16 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr.862/2015.

7. Controlul asupra executării prezentei hotărâri se pune în sarcina Ministerului Afacerilor Interne.

8. Prezenta hotărâre intră în vigoare la data publicării în Monitorul Oficial al Republicii Moldova.

 **PRIM-MINISTRU Dorin RECEAN**

Contrasemnează:

 Ministrul afacerilor interne Adrian Efros

 Ministrul finanțelor Petru Rotaru

Anexă

la Hotărârea Guvernului nr.\_\_\_\_ /2024

**LISTA**

**bunurilor materiale eliberate cu titlu de**

**deblocare în rezervele de stat și de mobilizare**

|  |  |  |  |  |  |
| --- | --- | --- | --- | --- | --- |
| **Nr d/o** | **Denumirea bunurilor** | **Unitatea de măsură** | **Cantitatea** | **Prețul****(lei)** | **Costul****(lei)** |
| **1.** | Stație electrică AB-4T/230M, în ambalaj | unit. | 10 | 14500,00 | 145 000,00 |
| **2.** | Stație electrică de curent alternativ, peșine, 4 kW, ESB-4-VO, în ambalaj | unit. | 9 | 14500,00 | 130 500,00 |
| **3.** | Sisteme pentru transfuzia sângelui | unit. | 2800 | 6,41 | 17 948,00 |
| **4.** | Dezinfectant pentru mâini 1l | l | 3800 | 60,00 | 228 000,00 |
| **5.** | Sticlă pentru construcții  | m2 | 7862 | 152,66 | 1 200 212,92 |
| **6.** | Conserve de carne de porc 1/525 gr | unit. | 28572 | 75,42 | 2 154 900,24 |
| **7.** | Conserve din carne de porc 1/525 gr | unit. | 1428 | 81,90 | 116 953,20 |
| **8.** | Conserve de pește 1/240 gr | unit. | 25000 | 36,55 | 913 750,00 |
| **TOTAL** |  | **4 907 264,36** |

Vizează:

Secretar general al Guvernului Artur MIJA

Aprobată în şedinţa Guvernului

din